Bekende omroeper se broer al jare vermis | Maroela Media
Willem en Margot. Foto: Verskaf
Die radio-omroeper en aktrise Margot Luyt, se broer word sedert 2012 vermis en sy vra dat mense wat weet waar hy is, haar kontak.
Volgens Margot het 'n familielid haar broer, Willem Daniel Fourie (54), laas in 2012 by Jakaranda-winkelsentrum in Pretoria gesien.
"Hy is 'n baie begaafde musikant en goeie sanger. Hy is baie lief vir die blues en het oral opgetree. Hy speel kitaar, saksofoon en trompet."
Willem is in 1961 gebore en het aan die Hoërskool Paul Roos gematrikuleer. Margot sê haar broer se musiekvriende het hom ook in 2012 laas gesien en sy beskryf hom as 'n soort reisiger.
"Hy is nie 'n vreeslike sosiale mens nie en doen graag sy eie ding. Ons het hom nie gereeld gesien nie omdat ons gesin verspreid oor die land woon. Sy grootste sonde is dat hy te sensitief is. Hy het 'n sensitiewe siel en dit loop saam met sy ongelooflike talent."
Margot sê hoewel hulle nie gereeld met Willem gepraat het nie, het hy elke paar maande van hom laat hoor. Toe die gesin na etlike maande niks van hom hoor nie, het hulle begin bekommerd raak en dadelik begin soek.
Die gesin het elke moontlike nommer gebel wat hulle van hom het, asook die laaste adres in Pretoria besoek wat hulle vir hom gehad het.
"My suster, wat ook in Pretoria woon, het hom in 2013 as vermis by die polisie gaan aanmeld, maar ons het nog niks gehoor nie. Ek dink ek sal enige nuus kan hanteer, solank hy nie swaarkry nie."
Naam en Van: Willem Daniel Fourie
Lengte: ongeveer 1,70 m
Tatoeëermerke: Boonste deel van arm
Stuur 'n e-pos aan [email protected] indien jy Willem gesien het of enige inligting oor hom het.
sjoe die familie leef by mekaar verby, baie hartseer. dit klink hy moes altyd die bel werk doen
So jammer om te hoor! Dit is baie hartseer. Familie kan ook probeer by die facebook groep "Waar in die Wêreld". Hulle doen BAIE moeite om mense op te spoor.
Dis baie sleg as familie so verby mekaar leef en nou dat dat weg is nou wil almal wonder wat aangaan. Hy het dalk baie eensaam gevoel ook….. Hartseer…
Gee my die idee hy was die swart skaap. Voel jammer vir hom en ja moes hy altyd die bel werk doen. Is n skande dat familie so ver van mekaar verby leef. Dankie vir my familie wat so saam staan deur dik en dun. Hoop jul vind hom of hoor gou van hom en hou ons op hoogte asb.
Ek ken daai gevoel, as ek nie my familie kontak nie sal ek ook niks van hulle hoor nie. Dit is waar jy voel baie uitgesluit, maar ek het vriende en my kerk wat ek weet baie omgee en my gereeld kontak. Miskien het die man ook vriende? Ek hoop so.